Weqfê Cinîyanê Azadan ê Mîyanneteweyî û Weqfê Hêlîne bi slogana “Seba hewn û xeyalanê Alanî ma firfirikan biperrnayê” vizêrî aktîvîteya firfirikan a dîyine ya seba vîrardişê Alanî viraşte.
Aktîvîte Merkezê Cimatê Demokratîkî de, bajarê Den Haagî de ameye viraştene. Destpêk de domanan firfirikê birenginî girewtî û bi otobusan şîyî verê dengizî. Tîya domanan firfirikê xo dayî perrnayene. No mabên de Merkezê Cimatê Demokratîkî de kayî cîya cîyayî û werdî seba domanan ameyî amadekerdene. Domanî saete 16.00 de agêrayî merkez û tewrê bêşanê cîyayan ê kayan bîyî.
